open-index/open-wikipedia-markdown huggingface dataset:
פיץ' פרפקט 2

**פיץ' פרפקט 2** (באנגלית: **Pitch Perfect 2**) הוא סרט קומדיה מוזיקלי בבימוי והפקה של אליזבת בנקס. הוא סרט המשך לסרט פיץ' פרפקט משנת 2012. הסרט מדובר על להקת אקפלה בדיונית הכוללת בין היתר את אנה קנדריק, רבל וילסון, היילי סטיינפלד, בריטני סנואו, אלקסיס קנאפ, חנה מיי לי ואסתר דין. הסרט יצא לאקרנים ב-15 במאי 2015 על ידי סרטי יוניברסל.

## עלילה
אחרי שהופעת הלהקה "הברדן בלאס" ביום הולדתו של הנשיא ברק אובמה הסתיימה כאסון, הלהקה הושעתה מביצוע הופעות אקפלה בפרהסיה. מנהיגת הלהקה, בקה מיטשל (אנה קנדריק), עושה עסקה ולפיה הלהקה תחזור אם הלהקה תנצח בטורניר האקפלות העולמית.
במהלך הסרט הן פוגשות מספר פעמים את הלהקה שמולה יתחרו בגמר. להקה גרמנית ששמה "דאס סאונד מאשין" (עם בירגיטה יורט סורנסן) שגורמת לברדן בלאס לחשוב שהן פחות טובות, הן מנסות לחקות את הלהקה הגרמנית אבל זה נגמר באסון.

לאחר כמה ימים אמא ובת מגיעות לאוניברסיטת ברדן, האמא הייתה חברת להקת "הברדן בלאס" בצעירותה וסיפרה לבתה אמילי עליה ועל חוויותיה בה, לכן היא נרשמה לאוניברסיטה מסיבה אחת - והיא כדי להיות נערת בלה.

היא מגיעה לביתן של הלהקה ושרה את השיר "Flashlight" שכתבה בעצמה ומתקבלת ללהקה. כדי להתאחד מחדש הן הולכות למחנה גיבוש של עובדים שהקימה אוברי (אנה קאמפ) אחרי שסיימה את הלימודים.

בזמן המחנה, הסוד של בקה מתגלה (היא עובדת בחברת הקלטות ולא מספרת לבנות) והכל מתפוצץ, היא רוצה לעזוב את המחנה ואת הלהקה.

כשבקה ברחה מהמחנה, היא נתפסה ברשת לתפיסת דובים. היא צועקת לעזרה מחברותיה ללהקה, כשהן מגלות אותה, קלואי מתחילה להתגרות בה על שבקה חושבת שהיא משתלטת על העניינים ושהיא יותר מידי תלויה בלהקה ולכן היא לא מוכנה עדיין לסיים ללמוד בניגוד לחברותיה ללהקה.

לבסוף בקה מצליחה להיחלץ מהרשת. הבנות ואוברי יושבות מסביב למדורה, ומדברות מה יהיו התוכניות שלהן בסוף השנה שלהן באוניברסיטה כולן מתחילות לשיר את "When i'm gone" ("שיר הכוסות"),השיר שבקה חיברה (ובמקרה גם שרה אותו לאודישן הקבלה לסרט עצמו), והבנות מצליחות למצוא את קולן ולהתאחד מחדש.

אחרי כמה ימים הן מגיעות לקופנהגן, לטורניר האקפלה העולמי, שם פוגשות את להקת "דאס סאונד מאשין".

"הברדן בלאס" שרות את השיר שכתבה אמילי, בשיתוף דורות קודמים של בלות בהן אמא של אמילי ואוברי.

## שחקנים
* אנה קנדריק - בתפקיד בקה מישל, מנהיגת הלהקה "הברדן בלאס".
* רבל וילסון - בתפקיד "איימי השמנה", שותפה במנהיגות הלהקה.
* בריטני סנואו - בתפקיד קלואי ביילי, שותפה במנהיגות הלהקה.
* היילי סטיינפלד - בתפקיד אמילי ג'אנק, חברה בלהקת "הברדן בלאס".
* אדם דווין - בתפקיד באמפר אלן, מנהל רומן עם "איימי השמנה".
*סקיילר אסטין - בתפקיד ג'סי, בן זוגה של בקה.

## קישורים חיצוניים
* 

קטגוריה:סרטי 2015
קטגוריה:סרטי אולפני יוניברסל
קטגוריה:סרטי המשך אמריקאיים
קטגוריה:סרטי להט"ב מוזיקליים
קטגוריה:סרטים אמריקאיים
קטגוריה:סרטים באנגלית
קטגוריה:זוכי פרס בחירת הנוער: סרטים
קטגוריה:סרטים שצולמו בלואיזיאנה
צבי ים גלדיים

**צבי ים גלדיים** (שם מדעי: Dermochelyidae) היא משפחה של צבי ים שהתפתחו בסוף הקרטיקון אך רוב המינים במשפחה נכחדו. כיום ישנו רק מין אחד ששרד - צב ים גילדי המהווה את הגדול ביותר מהצבים החיים, באורך 2.5 מטר ובמשקל של עד 900 ק"ג. זהו צב הים היחיד החי שאינו שייך למשפחה צבים ימיים וקרוב יותר למשפחה הנכחדת פרוטוסטגיים, בה היו המינים הגדולים ביותר של צבים מעולם.

בניגוד לשאר צבי הים לצבים אלה היה שריון נמוך ושטוח שעשוי מעצמות ולא מלוחיות עצם. התאמה זו נדרשת כדי לאפשר לצבים לצלול למעמקי הים בחיפוש אחרי מדוזות וחסרי חוליות רכים שהם מזונו המועדף של הצב. בניגוד לכל זוחל הוא בעל מאפיינים של בעלי דם חם כמו יונקים, איתם הוא יכול להימצא באקלימים ממוזגים בהם טרף נפוץ.

## מיון
כיום ישנו סוג אחד במשפחה, בתוכו מין יחיד: צב ים גילדי (*Dermochelys coriacea*)

**סוגים שנכחדו**:
* *Arabemys*
* *Corsochelys*
* *Eosphargis*
* *Mesodermochelys*
* *Ocepechelon*
* *Cosmochelys*
* *Protosphargis*
* פספופורוס (*Psephophorus*)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
גראנד ג'נקשן

**גראנד ג'נקשן** (באנגלית: **Grand Junction**) היא בירת מחוז מסה במדינת קולורדו בארצות הברית. העיר נמצאת על גדות נהר קולורדו, במקום בו נשפך אליו נהר גניסון, במרחק של כ-400 קילומטרים מערבית לדנוור, בירת קולורדו. בעיר מתגוררים 58,566 תושבים (נכון ל-2010), והיא העיר הגדולה ביותר מבחינת אוכלוסייה בחלקה המערבי של קולורדו. במטרופולין של העיר מתגוררים 146,723 תושבים (נכון ל-2010).. העיר נחשבת כאחד האתרים הפופולריים והמוערכים לטיולי שטח ורכיבת אופניים בזכות המסלולים המיוחדים והיפים שבה.

## היסטוריה
האזור היה מיושב על ידי ילידים במשך מאות שנים לפני הקמת העיר. בערך בזמן ההקמה הקבוצה הגדולה ביותר באזור הייתה של בני שבט היוט (Ute).

במהלך המאה ה-19 עברו באזור סוחרים וציידים רבים בדרכם מערבה לאזור קליפורניה, אך לא הוקמה בו התיישבות.

בעשורים האחרונים של המאה החל גירוש של בני היוט על ידי הממשל. בעקבות כך ב-1881 האזור נפתח להתיישבות באופן רשמי. ג'ורג' קרופורד, פוליטיקאי שבא מאזור קנזס, זיהה את הפוטנציאל בהקמת עיר באזור וב-22 ביולי 1882 הוקמה גראנד ג'נקשן. משמעות השם היא "הצטלבות גראנד", ומקור שלו הוא בנהר קולורדו, שנודע אז באזור בשם גראנד, ובעובדה שהעיר נמצאת באזור בו נהר גניסון נשפך אליו ונוצרת הצטלבות נהרות.

## גאוגרפיה
העיר ממוקמת בחלקה המערבי של קולורדו, קרוב לגבול עם יוטה ועל שפת נהר קולורדו. האזור מאופיין בנוף מדברי עם טמפרטורות נמוכות בחורף של קצת מתחת לאפס ולחום גבוה בקיץ.

## כלכלה
כלכלת העיר מתבססת על תיירות, חקלאות, גידול מקנה והפקת נפט וגז טבעי.

## חינוך
בעיר נמצאת אוניברסיטת קולורדו מסה.

## תחבורה
את העיר משרת נמל התעופה האזורי גראנד ג'נקשן, המציע טיסות למספר יעדים מרכזיים במערב ארצות הברית, בעיקר פיניקס, סולט לייק סיטי ודנוור.

העיר נמצאת על מסלול כביש בין-מדינתי 70, המקשר בין מדינת יוטה ובין העיר בולטימור במרילנד.

אמטרק, מערכת הרכבות הלאומית, מספקת שירות לתחנת הרכבת הגדולה של גראנד ג'נקשן, המפעילה נסיעה יומיומית בין שיקגו לאמריוויל שבקליפורניה דרך מפרץ סן פרנסיסקו.

## קישורים חיצוניים

* 
* 

## הערות שוליים

קטגוריה:קולורדו: ערים
קטגוריה:יישובים שהוקמו ב-1882
Human T-lymphotropic virus 2

**Human T-Lymphotropic Virus type 2** או **HTLV-2** הוא נגיף השייך למשפחת נגיפי Retroviridae.
בניגוד לנגיף הראשון להיות מזוהה מאותה המשפחה, HTLV-1, ועל אף הדמיון הרב ביניהם (70% הומולגיה ברצף) נגיף זה כעת לא נחשב למחולל מחלה באופן ישיר בבני אדם.
הנגיף נמצא בעיקר בקרב אוכלוסיות ילידים בצפון ודרום אמריקה, כמו גם במדינות מסוימות באסייה.
ההדבקה בנגיף מתאפשרת בזמן הנקת הילוד, במהלך קיום יחסי מין לא מוגנים ועל ידי חשיפה למנות דם מזוהמות בעת עירויי דם או שימוש במחטים מזוהמות.

## וירולוגיה
למרות שהנגיפים HTLV-1 ו-HTLV-2 עושים שימוש ברצפטורים דומים עבור הכניסה לתאים ויכולים שניהם להדביק סוגי תאים רבים במבחנה, כאשר נבדקים תאים הנלקחים מדם נשאים מתברר כי לשני הנגיפים תאים מאכסנים שונים - בעוד HTLV-1 מדביק בעיקר תאי T נושאי החלבון CD4 (תאי T מסייעים), HTLV-2 מדביק בעיקר תאי T נושאי החלבון CD8 (תאי T ציטוטוקסיים). המשמעות היא ש־HTLV-2 מדביק ישירות את אותם התאים שמתפקידם לזהות תאים מודבקים בנגיף.

## פתוגנזה
הנדבקים ב־HTLV-2 ישאו אותו לכל החיים ללא סימפטומים והנגיף טרם קושר לגרימת מחלה.

קיימים דיווחים על מחלה דמוית HAM/TSP בנשאי HTLV-2 אך הקשר הסיבתי טרם הוכח ועומס ויראלי גבוה לא נראה כגורם סיכון בנגיף זה.
מחקר ארוך טווח שעקב אחרי נשאי HTLV-1, HTLV-2 וקבוצת בקרה מקרב תורמי דם בארצות הברית מצא שלנשאי HTLV-2 סיכון גבוה באופן מובהק סטטיסטית לחלות במחלות ממאירות (מסוגים שונים) ועלייה כרונית במדדי דם שונים כגון לימפוציטים וטסיות דם
. המנגנונים המובילים לכך אינם ברורים.

## קישורים חיצוניים

* גיליון מיוחד בנושא HTLV בכתב העת המדעי Viruses
* HTLV aware 

## הערות שוליים

קטגוריה:נגיפים
ויליאם בויקין

**ויליאם ג'. בויקין** (באנגלית: **William G. Boykin**; 19 באפריל 1948) הוא לוטננט גנרל אמריקאי בדימוס, יוצא הכוחות המיוחדים, אשר שימש כמפקד כוח דלתא וכסגן תת-שר ההגנה למודיעין.

## ראשית חייו
בויקין נולד וגדל בוילסון, צפון קרולינה. הוא למד בתיכון ניו ברן, שם שימש כקפטן נבחרת הפוטבול. הוא בוגר אוניברסיטת וירג'יניה טק. במהלך לימודיו השלים קורס קצינים במסגרת העתודה האקדמית של צבא ארצות הברית והוסמך כסג"ם. 

## קריירה צבאית
בויקין התגייס לצבא ועבר הכשרה כלוחם, קורס קציני חי"ר. לאחר מכן שירת כמפקד מחלקה בדיוויזיית השריון ה-24. לאחר מכן שירת בדיוויזיה המוטסת ה-101 ולחם במלחמת וייטנאם. בתפקידו הבא שירת כמפקד פלוגה בדיוויזיית החי"ר הממוכן ה-24. בויקין השלים את מסלול ההכשרה של הכוחות המיוחדים של צבא ארצות הברית ושימש כקצין מבצעים וכמפקד פלגה בכוח דלתא, בין היתר במהלך מבצע ציפורן הנשר. לאחר מכן השתתף בויקין במבצע מטרה צודקת. בויקין שירת כמפקד כוח דלתא, ובכלל זה בקרב מוגדישו.

לאחר מכן השלים מספר תפקידי מטה ופיקוד ובין השנים 1998 ל-2000 שירת בין היתר באגף לפעולות מיוחדות. בשנים 2000 עד 2003 פיקד על בית הספר ללוחמה מיוחדת בפורט בראג ועל פיקוד המבצעים המיוחדים של צבא ארצות הברית.

ביוני 2003 מונה לסגן תת-שר ההגנה למודיעין תחת ג'ורג' ווקר בוש, ובשנת 2007 פרש בויקין לגמלאות.

## קישורים חיצוניים

* .
* .
* 

## הערות שוליים

קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:גנרלים בצבא ארצות הברית
קטגוריה:מפקדי כוח דלתא
קטגוריה:בוגרי אוניברסיטת וירג'יניה טק
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1948
הנטינגטון (וירג'יניה המערבית)

**הנטינגטון** (באנגלית: **Huntington**) היא העיר השנייה בגודלה במדינת וירג'יניה המערבית בארצות הברית. העיר חולשת על פני שני מחוזות: מחוז קייבל ומחוז ויין, ונמצאת בהתמזגותם של שני נהרות: נהר הגיאנדוטה ונהר האוהיו. על פי מפקד האוכלוסין של שנת 2010 מטרופולין העיר הוא הגדול ביותר במדינת וירג'יניה המערבית. הוא משתרע לאורכם ולרוחבם של שבעה מחוזות בשלוש מדינות שונות (אוהיו וקנטקי). אוכלוסיית המטרופולין 364,101 תושבים.

## היסטוריה

## קישורים חיצוניים

* 
ימין|ממוזער|250px|מטרופולין העיר

קטגוריה:וירג'יניה המערבית: ערים
קטגוריה:יישובים שהוקמו ב-1775
סולתיים

**סולתיים** (שם מדעי: Sulidae) היא משפחה של עופות ימיים בינוניים מסדרת הסולתאים החיים בקרבת האוקיינוסים וצוללים כדי לתפוס דגים וטרף דומה. לעיתים משייכים אותם לסדרה נפרדת מהשקנאים הנקראת סולתאים (Suliformes) יחד עם הפריגטות, הנחשונים והקורמורנים.

## מאפיינים
אורכן של הסולות 60 - 85 ס"מ ומוטת כנפיהן 140 - 175 ס"מ. כנפיהן ארוכות ביותר ומכונסות לגוף במהלך צלילה כדי שלא ייפגעו. מקורן הארוך ונחיריהן נסתמים למים וכיס עור מתחת לצוואר סופג את הפגיעה במים. הן בדרך כלל צדות בחבורות. כמו רוב בני הסדרה, הסולות מאופיינות בקרום שחייה בין רגליהן והן מתהדרות בהם ובצבעיהם במהלך ריקודי החיזור המוזרים שלהם, שנתנו להן את הכינוי "עופות ליצן" או בספרדית "boobies".

הסולות מקננות במושבות צפופות בעיקר באיים מרוחקים בלב האוקיינוס, כמו איי גלאפגוס, ניו זילנד או אסנשן.

## מיון
במשפחה ישנם שלושה סוגים ועשרה מינים.
*סולת גנט (*Morus*) 
**סולה צפונית (*Morus bassanus*)
**סולת הכף (*Morus capensis*)
**סולה אוסטרלית (*Morus serrator*)
*מין יחיד סולת אבוט (*Papasula abbotti*)
*סולה (*Sula*)
**סולת המסיכה (*Sula dactylatra*)
**סולת נסקה (*Sula granti*)
**סולה לבנת-בטן (*Sula leucogaster*)
**סולה כחולת-רגל (*Sula nebouxii*)
**סולה אדומת-רגל (*Sula sula*)
**סולה פרואנית (*Sula variegata*)

## קישורים חיצוניים

* 

* משפחת הסולתיים 
* 

קטגוריה:בעלי חיים שתוארו ב-1849
קטגוריה:טקסונים שתוארו בידי לודוויג רייכנבאך
*
ג'רוזלם (ניו יורק)

**ג'רוזלם** (באנגלית: **Jerusalem**, השם האנגלי של ירושלים) היא עיירה במחוז ייטס במדינת ניו יורק שבארצות הברית. בעיירה מתגוררים כ-4,500 תושבים (נכון ל-2010).

העיירה נוסדה בשנת 1789, כאשר מחוז ייטס היה עדיין חלק ממחוז אונטריו. העיירה שוכנת על גבולו הדרומי של המחוז, וגובלת עם מחוז סטובן. העיירה שוכנת לחוף אגם קאוקה, ושטחה כ-170 קמ"ר.

בין האתרים שהם בעלי חשיבות סביב העיירה ניתן למצוא את פארק לאומי אגם קאוקה ואת מכללת קאוקה.

## דמוגרפיה

## ראו גם
* 

## קישורים חיצוניים

* 

## הערות שוליים

קטגוריה:מדינת ניו יורק: עיירות
קטגוריה:יישובים שהוקמו ב-1789
בחירת דראפט טריטוריאלית ב-NBA

[ממוזער|שמאל|200px|[וילט צ'מברלין, הבחירה הטריטוריאלית של פילדלפיה ווריורס בדראפט 1959]]
**בחירת דראפט טריטוריאלית** היא סוג של בחירת דראפט שהייתה נהוגה בליגת ה-NBA בין העונות 1950–1965. בשנים הראשונות של ה-NBA, מאחר שהקבוצות התקשו לבסס קהל אוהדים קבוע, הנהיגה הליגה את "חוק הבחירה הטריטוריאלית" - חוק המאפשר לקבוצות לצרף שחקני מכללות מאותו האזור, בהנחה שהם מוכרים לאוהדים המקומיים ויזכו לתמיכתם. לפני הדראפט, כל קבוצה יכלה לוותר על בחירת הדראפט הראשונה שלה, ולהמירה בשחקן מכללות מקומי שתבחר. נקבע שהמרחק בין המכללה בה לומד השחקן לבין הקבוצה הבוחרת בו לא יעלה על 50 מיל (כ-80 ק"מ). אף על פי שהבחירות הטריטוריאליות נבחרו לפני הדראפט, הן לא נחשבו כבחירות הראשונות בדראפט; בכל דראפט, הבחירה הראשונה שאינה טריטוריאלית היא שנחשבת לבחירה הראשונה.

מתוך 23 השחקנים שנבחרו כבחירה טריטוריאלית, 12 הונצחו בהיכל התהילה של הכדורסל. טום היינסון, וילט צ'מברלין, אוסקר רוברטסון, פול אריזין וג'רי לוקאס הם הבחירות הטריטוריאליות היחידות שזכו בתואר רוקי העונה. צ'מברלין (4 פעמים) ורוברטסון זכו במהלך הקריירה גם בתואר ה-MVP של העונה הסדירה. פילדלפיה ווריורס היא הקבוצה בעלת מספר הבחירות הטריטוריאליות הגבוה ביותר, עם שבע בסך הכול. הדראפטים של 1953 ו-1965 (האחרון בו נכללו בחירות טריטוריאליות) היו היחידים בהם נבחרו שלושה שחקנים בבחירות טריטוריאליות - יותר מכל דראפט אחר. הפעמים היחידות בהן אף קבוצה לא ניצלה את חוק הבחירה הטריטוריאלית היו בדראפטים של 1954, 1957 ו-1961.

## רשימת הבחירות הטריטוריאליות
[ממוזער|שמאל|200px|[אוסקר רוברטסון, הבחירה הטריטוריאלית של סינסינטי רויאלס בדראפט 1960]]
[ממוזער|שמאל|200px|[גייל גודריץ', הבחירה הטריטוריאלית של לוס אנג'לס לייקרס בדראפט 1965]]

## ראו גם
* דראפט ה-NBA

## קישורים חיצוניים
* האתר הרשמי של דראפט ה-NBA
* דראפט ה-NBA באתר *basketball-reference.com*

## הערות שוליים

קטגוריה:דראפט ה-NBA
קטגוריה:דראפט
אשנה

שמאל|ממוזער|150px|נחלות שבטי ישראל
**אַשְׁנָה** היה שמן של שתי ערים מקראיות בשפלת יהודה.

שתי הערים נזכרות בספר יהושע בתיאור ערי השפלה שבנחלת שבט יהודה.

ראשית, נמנית "אשנה" בקבוצת ערי השפלה הצפוניות: .

בהמשך, נמנית "אשנה" נוספת בקבוצת ערי השפלה הדרומיות יותר: .

החוקר שארל קלרמון-גנו הציע את זיהוי "אשנה" הראשונה עם הכפר עסלין, כשני ק"מ צפונית מזרחית לכפר סרעה (תל צרעה).

באשר ל"אשנה" השנייה, בחלק מהתרגומים הלטיניים לתנ"ך נכתב שם העיר בצורה Idna, ולכן יש המזהים אותה עם הכפר בן ימינו אידנא, הנזכר כבר באונומסטיקון של אוסביוס (תחילת המאה ה-4 לספירה) במיקומו הנוכחי, בצורה Iedna.

לפי החוקר אליעזר ליפא סוקניק, מקור השם הוא בשורש השמי א.ש.נ, שפירושו "חזק" או "רם", ויש הקושרים אותו גם לשם הפרטי הקדום "אשנא", הנזכר בחותמת עברית קדומה.

## הערות שוליים

קטגוריה:יישובי המקרא
קטגוריה:נחלת שבט יהודה
כארמור

**כארמור - פתרונות משולבים לרכב בע"מ** (לשעבר **התכוף**) היא חברה ישראלית המייצרת מכליות, מתדלקי מטוסים, רכבי כיבוי אש, רכבים משוריינים, רכבי טיהור אב"כ, רכבי פיזור הפגנות, נגררים מיוחדים וכו'. בין לקוחותיה נמצאים צה"ל, כרמל אולפינים, תנובה ומפעלי ים המלח.

החברה שוכנת באזור התעשייה ציפורית שבנוף הגליל ובאתר נוסף באזור התעשייה הדרומי של אשדוד. כארמור הייתה בעבר בשליטת חברת ברנד תעשיות שבשליטת קרן KCPS. ומיוני 2019 החברה נמצאת בתהליך כינוס נכסים.

חברות בת של החברה הם: 
* **נצר סירני – התכוף פרויקטים בע"מ** – (100%) המייצרת גרורים, נתמכים וציוד חריג ומיוחד. בין היתר בשנות ה-90 יצרה קרונות גרעינים (עגולים) על חוגונים מיובאים מספרד. הקרונות נמצאות בשימוש רכבת ישראל.
* **גלובל ארמו** – העוסקת במיגון
* **שביט התכוף** – (50%) העוסקת בפיתוח וייצור מכליות ומתדלקות 
* **איזי יוגב התכוף** – (50%) העוסקת בתכנון וייצור ארגזים ייעודיים לרכב
* **אליתן** – העוסקת בנדל"ן

בחברה מעוסקים כ-100 עובדים כולל צוות של מהנדסים מתחומים רבים. 
החברה מספקת מגוון רחב של שירותים ללא צורך במיקור חוץ, כגון: עיצוב, ייצור, הרכבה, ביקורת, ספרות מקצועית, וקטלוג.

## היסטוריה
החברה נוסדה בשנת 1947 בשם "התכוף" מראשי תיבות באנגלית: Hatechof - **Ha**ifa **Tech**nical **Of**fice.

במלחמת העצמאות המשוריינים שהחברה פיתחה שימשו בשיירות בדרכים הנצורות. לאחר קום המדינה החברה התרחבה לתחומים נוספים.

בשנת 1976 יוסף מהרשק, הבעלים של החברה, הורשע בנתינת שוחד לתת-אלוף חיים ירון (אשר זוכה) על מנת לקדם את עסקי חברת התכוף.

בשנת 1981 הפכה החברה לחברה ציבורית. 

בשנת 1997 רכשה החברה את מפעל המתכת של קיבוץ נצר סרני.

בשנת 2001 הורשעו יוסף ויובל מהרשק, הבעלים של החברה, בשימוש במידע פנים.

בשנת 2004 החברה, שהייתה עד אז בבעלות משפחת מהרשק (יוסף מהרשק ובנו יובל), נכנסה להקפאת הליכים בגין חובות של כ-50 מיליון שקל ונמכרה בעקבות כך לקבוצת סולאור בבעלות דוד אורון.

בשנת 2011 החברה נקלעה לקשיים עקב ירידה בהזמנות וכ-200 מיליון שקל חובות, אך לאחר מכירתה לחברת ברנד תעשיות התאוששה בעקבות כניסה מאסיבית של חוזים חדשים.

בשנת 2015 החברה החליפה את שמה מ"התכוף" ל"כארמור" (Carmor).

בשנת 2016 גזר בית משפט הפדרלי בקונטיקט על יובל מהרשק, הבעלים לשעבר של חברת התכוף, שלושים חודשי מאסר על הונאת המערכת הסיוע הצבאית בארצות הברית.

ביוני 2019, בעקבות חובות בהיקף המוערך בכ-80 מיליון שקל, מונו כונסי נכסים מטעם הנושים המרכזיים של כארמור, בנק מזרחי-טפחות ובנק דיסקונט.

## עסקאות בולטות
* 2004 הזמנה של משרד הביטחון של ישראל לייצור 100 רכבי "זאב", היקף ההזמנה הוא 13.5 מיליון דולר.
* 2012 זכייה במכרזים לאספקת כבאיות סער ואשד לרשות הארצית לכבאות והצלה וכן במכרז לאספקת רכבי פיזור הפגנות למשטרת ישראל.
* 2013 זכייה במכרז לאספקת כלי רכב ממוגנים ורכבים לפיזור הפגנות למשטרת סאו פאולו בברזיל.
* 2014 זכייה במכרזים לאספקת כבאיות ומערכות תדלוק ללקוחות בחו"ל.
* 2015 זכייה במכרז לאספקת עשרות כלי רכב ממוגנים ללקוח בחו"ל.

## קישורים חיצוניים
* אתר חברת נצר סירני
* 
* 
* 
* 
* 

## הערות שוליים

קטגוריה:יצרני רכב ישראליים
קטגוריה:נוף הגליל: חברות
קטגוריה:תעשיית נשק בישראל
קטגוריה:יצרני ציוד נייד מסילתי
ג'רוזלם (אוהיו)

**ג'רוזלם** (באנגלית: **Jerusalem**, השם האנגלי של ירושלים) הוא כפר במחוז מונרו במדינת אוהיו שבארצות הברית. שטחו של הכפר 0.62 קמ"ר. האזור הוא חבל ארץ חקלאי במזרח מדינת אוהיו (כ-200 ק"מ ממזרח לבירה קולומבוס, ובסמוך לנהר אוהיו שהוא הגבול בין המדינות אוהיו ומערב וירג'יניה). את האזור החלו ליישב בסוף המאה ה-18 מתיישבים פרוטסטנטים, צאצאי מהגרים מאירופה (בעיקר גרמניה), שדגלו בעבודת כפיים ללא עבדות. חבל הארץ הוא גם חלק מ"חגורת התנ"ך" האמריקאית המאופיינת באוכלוסייה דתית של בני זרמים פרוטסטנטיים שונים עם זיקה חזקה לתנ"ך. מעבר לנהר אוהיו נמצא הכפר בית לחם, בצפון מדינת מערב וירג'יניה.

## נתונים דמוגרפיים
נכון לשנת 2010, בכפר 161 תושבים (כ-50 משפחות), כולם לבנים. צפיפות האוכלוסין היא 259 נפשות לקמ"ר. הגיל הממוצע הוא 43.8 שנה.

ההכנסה הממוצעת למשפחה היא 41,875 דולר לשנה (7.9% מהאוכלוסייה ו-4.3% מהמשפחות הם מתחת לקו העוני) (נכון לשנת 2013).

## ראו גם
* 

## קישורים חיצוניים

## הערות שוליים

קטגוריה:אוהיו: יישובים
קטגוריה:ארצות הברית: כפרים
ג'ורג' אולה

**ג'ורג' אנדרו אולה** (באנגלית: **George Andrew Olah**; 22 במאי 1927 - 8 במרץ 2017) היה כימאי יהודי הונגרי ואמריקאי. מחקרו עסק בהפקת קרבוקטיונים באמצעות סופר-חומצה. על מחקרו זה, זכה בפרס נובל לכימיה לשנת 1994.

מחקרו על סופר-חומצות ושימושן במחקר על תהליך הקרבוקציה, הניב גם את חומצת הקסם של אולה, שזכתה בשמה הודות ליכולת המדהימה של החומצה להמיס שעוות נרות. חומצת הקסם היא בעצם תערובת של חומצת לואיס, אנטימון פנטאפלואוריד וחומצה פלואורוגופרתית (חומצת ברונסטד).

## קורות חיים

ג'ורג' אולה נולד ב-1927, בבודפשט בירת הונגריה, למשפחה יהודית. סיים דוקטורט באוניברסיטה הטכנית של בודפשט ועזב את הונגריה ב-1956.

כיהן כפרופסור לכימיה ולהנדסה באוניברסיטת דרום קליפורניה ועמד בראש "מכון לוקר לחקר ההידרוקרבונים" (*Loker Hydrocarbon Research Institute*) אותו ייסד. פרסם כ-1,400 מאמרים מדעיים ועל שמו רשומים 120 פטנטים. כתב יותר מ-20 ספרים, כולל ספר על "כלכלת מתנול" והוענקו לו עשרות פרסים יוקרתיים, בנוסף לפרס נובל, לרבות 15 תוארי כבוד מאוניברסיטאות ברחבי העולם.

בשנת 2013 קיבל יחד עם פרופ' סוריה פרקש את פרס ראש הממשלה לחדשנות בתחום תחליפי נפט.

## מחקריו

מחקרים בתחום הקרבוקטיונים, חומרי ביניים בתגובות אורגניות שהבנת התנהגותם מאפשרת הבנה ושליטה בסינתזה האורגנית.

## פרסומים נבחרים

*Olah, G. "Superacid Catalyzed Depolymerization and Conversion of Coals. Final Technical Report.", University of Southern California, United States Department of Energy, (1980).
*Olah, G. A. "Superacid Catalyzed Coal Conversion Chemistry. 1st and 2nd Quarterly Technical Progress Reports, September 1, 1983-March 30, 1984.", University of Southern California, United States Department of Energy, (1984).
*Olah, G. A. "Superacid Catalyzed Coal Conversion Chemistry. Final Technical Report, September 1, 1983-September 1, 1986.", University of Southern California, United States Department of Energy, (1986).


## קישורים חיצוניים

* 
* ג’ורג’ אולה, אנשי סגולה - יהודים זוכי פרס נובל, באתר בית התפוצות.
* 
* 

## הערות שוליים

קטגוריה:זוכי פרס נובל לכימיה
קטגוריה:זוכי פרס נובל יהודים אמריקאים
קטגוריה:זוכי פרס נובל יהודים הונגרים
קטגוריה:חברי האקדמיה הלאומית להנדסה של ארצות הברית
קטגוריה:כימאים יהודים הונגרים
קטגוריה:כימאים יהודים אמריקאים
קטגוריה:עמיתים יהודים בחברה המלכותית
קטגוריה:עמיתים זרים בחברה המלכותית
קטגוריה:סגל אוניברסיטת דרום קליפורניה
קטגוריה:זוכי מלגת גוגנהיים
קטגוריה:מהגרים מהונגריה לארצות הברית
קטגוריה:זוכי פרס ראש הממשלה לחדשנות בתחום תחליפי נפט
קטגוריה:אמריקאים שנולדו ב-1927
קטגוריה:אמריקאים שנפטרו ב-2017
עקיבא נוביק

**עקיבא ראול נוֹבִיק** (נולד ב־16 באוגוסט 1988) הוא עיתונאי ישראלי, מגיש מהדורת "חדשות הלילה" בערוץ כאן 11 של תאגיד השידור הישראלי ויוצר ההסכת "לך תזכור" של כאן הסכתים. היה הכתב הפרלמנטרי של חדשות 13 וכתב לענייני יהודה ושומרון, חרדים והכנסת בידיעות אחרונות.

## ביוגרפיה
עקיבא נוביק נולד בירושלים וגדל בעפרה. הוא בנו של יצחק נוביק, שהיה פעיל במחתרת היהודית, ונכדו של ד"ר שמשון נוביק, ממובילי הוראת הכימיה בישראל. למד בישיבה תיכונית חיספין ובמכינה קדם־צבאית בפדואל. הוא בעל תואר ראשון (LLB) במשפטים מה, אותו קיבל בשנת 2017.

### קריירה עיתונאית
בשנת 2007 התגייס נוביק לגלי צה"ל, והיה כתב לענייני צבא, עורך ומפיק. בין השאר היה עורך ומפיק בתוכניות "קולה של אמא", "שטח שש" ו"רצועת הביטחון". בין השנים 2010–2015 עבד ב"ידיעות אחרונות" ככתב שטחים וככתב לענייני דתות, וגם תקופה קצרה ככתב פרלמנטרי. בין השנים 2015–2019 היה הכתב הפרלמנטרי בחדשות 10, ולאחר המיזוג של ערוץ 10 עם רשת 13 (בשנת 2019) עבר להיות הכתב הפרלמנטרי בחדשות 13. בשנת 2020 הצטרף נוביק לתאגיד השידור הציבורי, כמגיש וכפרשן בחטיבות הדיגיטל, הרדיו והחדשות. בתחילת דרכו הגיש את התוכנית "נוביקסון", לצידו של חיים לוינסון. החל מיוני 2022 נוביק מגיש תוכנית על פוליטיקה בשם "רינה ועקיבא" ביחד עם רינה מצליח בכאן ב, וביולי של אותה שנה החליף את רומי נוימרק בהגשת "חדשות הלילה" בכאן 11. מאז שנת 2020 נוביק כותב טור שבועי במדור הדעות של "הארץ", וטור אישי בעיתון הדתי-לאומי "שביעי". בינואר 2026 עזב את "שביעי" לטובת כתיבה בעלון השבת ״הדור״.

בשנת 2017 פרסם את הסדרה "דתיים על הרצף", העוסקת בתופעת הדתל"שים. התוכנית טבעה לראשונה את המונח "דתיי רצף". בסוף שנת 2018 פרסם סדרת כתבות נוספת בשם "מישהו שומע אותי", על התפילה הישראלית.

ביום השואה 2022 (תשפ"ב) יצר את סדרת ההסכתים "לך תזכור", העוסקת בזיכרון השואה ובהשפעתה על החברה הישראלית.

### סאטירה ותרבות
נוביק הופיע כפאנליסט מחליף בתוכנית הסאטירה "גב האומה" בערוץ 13, ונמנה בעבר עם כותבי המדור הסאטירי "אפעס", שראה אור במוסף הפוליטי של "ידיעות אחרונות".

באוגוסט 2020 השתתף בשעשועון "מי רוצה להיות מיליונר" בקשת 12 וזכה ב־125,000 ש"ח.

משנת 2021 משמש פרשן, לצד אסף ליברמן, במשדרי האירוויזיון. חברי הצמד שידרו יחדיו גם את טקס הדלקת המשואות בערב יום העצמאות בהר הרצל.

בשנת 2017 נכלל נוביק ברשימת 61 הצעירים המבטיחים בארץ מתחת לגיל 30 של הירחון "פורבס ישראל".

## חיים אישיים
ב-30 בינואר 2026 פרסם פוסט בחשבון האינסטגרם שלו על אירוסיו לבת זוגו, הדר בן משה.

## קישורים חיצוניים

* 
* 
* 
* 
* 
* 

## הערות שוליים

קטגוריה:חיילי גלי צה"ל
קטגוריה:סגל ידיעות אחרונות
קטגוריה:סגל ערוץ עשר
קטגוריה:סגל חדשות 13
קטגוריה:כתבים פרלמנטריים ישראלים
קטגוריה:כתבים לענייני חרדים
קטגוריה:מגישי פודקאסטים ישראלים
קטגוריה:עפרה: אישים
קטגוריה:בוגרי בני עקיבא
קטגוריה:בוגרי מכינות קדם-צבאיות
קטגוריה:בוגרי הקריה האקדמית אונו: משפטים
קטגוריה:פורבס 30Under30: ישראל
קטגוריה:ירושלים: אישים
קטגוריה:בוגרי ישיבה תיכונית חיספין
קטגוריה:ישראלים שנולדו ב-1988
דקוטה ג'ונסון

ממוזער|250px|ג'ונסון, 2014
**דקוטה מאיי ג'ונסון** (באנגלית: **Dakota Mayi Johnson**; נולדה ב-4 באוקטובר 1989) היא שחקנית ודוגמנית אמריקאית, מוכרת בין היתר בתפקידה כאנסטסיה סטיל בסדרת סרטי "חמישים גוונים של אפור".

## ביוגרפיה
ג'ונסון נולדה באוסטין, טקסס שבארצות הברית, למשפחה נוצרית. הוריה הם השחקנים מלאני גריפית' ודון ג'ונסון. מצד אמה היא נכדתם של השחקנים טיפי הדרן ופיטר גריפית'. היא גדלה והתחנכה בקליפורניה, ובמקביל ללימודיה בתיכון החלה לעסוק בדוגמנות וריקוד.

## קריירה
בשנת 2006 חתמה ג'ונסון על חוזה דוגמנות בסוכנות IMG Models. בהמשך דגמנה גם עבור המותג "מנגו" הספרדי, והמותג "Wish" האוסטרלי.

את הופעת הבכורה שלה ערכה בשנת 1999 בסרט "טירוף באלבמה", בו הופיעה לצד אמה ואחותה ואשר בוים על ידי אביה החורג, אנטוניו בנדרס. ג'ונסון לוהקה לתפקידי משנה במספר סרטים, בהם "הרשת החברתית" משנת 2010, ו"עד החתונה זה יעבור" ו"רחוב ג'אמפ 21" משנת 2012. באותה שנה הופיעה גם בתפקיד הראשי בסדרה הקומית "בן וקייט", אשר בוטלה לאחר עונה אחת.

בשנת 2014 גילמה בסרט הפעולה "הצורך במהירות" את דמותה של אניטה קולמן, האקסית של טובי מארשל, ארוסתו של דינו ברוסטר ואחותו של פיט. ב-2015 גילמה את דמותה של לינדזי סיר, בת זוגו של הפושע ג'יימס "וייטי" בולג'ר בסרט הדרמה "חוקי הפשע". ב-2016 הופיעה בתפקיד הראשי בסרט הקומי "המדריך לסינגלס".

בשנים 2015–2018 כיכבה בטרילוגיית סרטי הדרמה הנועזים "חמישים גוונים של אפור", עיבודים קולנועיים המבוססים על ספרי הדרמה האירוטיים: בשנת 2015 שיחקה לראשונה בתפקיד הראשי של אנסטסיה סטיל בסרט "חמישים גוונים של אפור". סרט ההמשך "חמישים גוונים של אופל" בכיכובה יצא לאקרנים ב-2017, והסרט השלישי "חמישים גוונים של שחרור" יצא לאקרנים ב-2018.

בשנת 2019 שיחקה בסרט האימה הפסיכולוגי "פצעים", לצד ארמי האמר.

בפברואר 2024 גילמה את דמותה של מאדאם ווב בסרט "מאדאם ווב", שנחשב לחלק מיקום ספיידרמן של סוני.

ב-13 ביוני 2025 יצא לאקרנים הסרט "Materialists" בכיכובה, שמוקרן בישראל מאוגוסט 2025 בשם מאצ' מושלם.

## חיים אישיים
בעברה הייתה בזוגיות עם המוזיקאי נואה גרש, עם השחקן ג'ורדן מסטרסון, ובזוגיות בת שנתיים עם סולן להקת האינדי-רוק "דראונרס", מת'יו היט, עד שנפרדו ב-2016.

החל מ-2017 היא בזוגיות עם סולן להקת קולדפליי, כריס מרטין. בתחילת 2024 השניים התארסו ולמרות שמועות על פרידה שהוכחשו על ידי הזוג במאי 2025 הופיעו השניים בפסטיבל קאן יחד.

## פילמוגרפיה
### קולנוע

### טלוויזיה

## קישורים חיצוניים

* 
* 
* 

## הערות שוליים

קטגוריה:אמריקאים ילידי טקסס
קטגוריה:אוסטין: אישים
קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:זוכי פרס פטל הזהב: שחקנים
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
ירוזלם (סלובניה)

**ירוזלם** (בסלובנית: **Jeruzalem**, השם הסלובני של ירושלים) הוא כפר בנפת ליוטומר (Ljutomer) באזור פומורסקה בחבל שטיריה תחתית בסלובניה. נכון לשנת 2020 מתגוררים בו 32 תושבים.

באזור בו נמצא הכפר מגדלים גפנים ומייצרים יין, יש ליד הכפר יקב המייצר יין בשם "ג'רוזלם".

כנסיית הכפר הוקמה ב-1652 ולאחריה שאר הכפר.

## ראו גם
* 

## קישורים חיצוניים

* 

קטגוריה:סלובניה: יישובים
קטגוריה:יישובים שהוקמו ב-1652
ג'רוזלם (ניו זילנד)

ממוזער|שמאל|כנסיית סנט ג'וזף בג'רוזלם
**ג'רוזלם** (באנגלית: **Jerusalem**, השם האנגלי של ירושלים; במאורית: **Hiruharama**, נהגה: "הירוהרמה") הוא כפר דייגים על גדת נהר ונגנאוי, אחד הנהרות העיקריים שבאי הצפוני של ניו זילנד. גובה היישוב מעל פני הים 227 מטרים, והוא ממוקם בחבל מנוואטו-ונגנאוי. מתגוררים בו (נכון לשנת 2018) 1,155 תושבים.

## היסטוריה
בשנת 1854 הוקם במקום מיסיון נוצרי קתולי.

בעקבות הקמת המיסיון הוקם הכפר המקומי. בשנת 1892 הקימה סוזן אלברט (הידועה בכינוי מרי ג'וסף אוברט) את מסדר הנזירות "אחיות החסד" - מסדר שהפך לאחד המסדרים המכובדים ביותר של נזירות.

בבית הקברות של המנזר קבורים קתולים ידועים ובהם המשורר הניו זילנדי ג'יימס ק. בקסטר אשר הוא וחסידיו הקימו במקום קהילה יוצרת.

## ראו גם
* 

## קישורים חיצוניים

* מפות ומצב מזג האוויר באזור ג'רוזלם, ניו זילנד
* ג'רוזלם באתר מסדר "אחיות החסד"

## הערות שוליים

קטגוריה:ניו זילנד: יישובים
קטגוריה:יישובים שהוקמו ב-1854
אלי קרטן

**אלי ז'וזף קרטן** (בצרפתית: **Élie Joseph Cartan**; 9 באפריל 1869 – 6 במאי 1951) היה מתמטיקאי צרפתי שנודע בזכות עבודתו המרכזית על תאוריות חבורות לי והשלכותיהן הגאומטריות. תרם רבות גם לפיזיקה מתמטית, גאומטריה דיפרנציאלית ותורת החבורות.

בנו, אנרי קרטן, היה אף הוא מתמטיקאי חשוב.

## חייו
קרטן נולד בכפר במחוז איזר שבחבל רון-אלפ שבצרפת, בנו של נפח. למד בתחילה בתיכון בפריז ולאחר מכן החל ללמוד באקול נורמל סופרייר בשנת 1888 וקיבל את תואר הדוקטורט ב-1894. לאחר מכן החל ללמד באקדמיה בליאון ובמונפלייה וב-1903 באוניברסיטת נאנסי. ב-1909 החל ללמד בסורבון, ומונה לפרופסור שם ב-1912, תפקיד בו החזיק עד פרישתו ב-1940.

## עבודתו
על פי דבריו עצמו, עיקר עבודתו של קרטן התרכזה בתאוריות קבוצות לי (186 מאמרים שהתפרסמו בין השנים 1893 - 1947). הוא החל בהנחת היסודות על מרכיבי קבוצת לי פשוט, כשהוא מחבר את עבודותיהם של פרידריך אנגל ווילהלם קילינג. קרטן הציג לראשונה את הרעיון של חבורה אלגברית, נושא שלא פותח בצורה רחבה לפני שנת 1950. בנוסף הוא פיתח את ההבנה הכללית של תבנית דיפרנציאלית אנטי-סימטרית.

## פרסומים

* 
* *Leçons sur les invariants intégraux*, Hermann, Paris, 1922
* *La Géométrie des espaces de Riemann*, 1925
* *Leçons sur la géométrie des espaces de Riemann*, Gauthiers-Villars, 1928
* *La théorie des groups finis et continus et l'analysis situs*, Gauthiers-Villars, 1930
* *Leçons sur la géométrie projective complexe*, Gauthiers-Villars, 1931
* *La parallelisme absolu et la théorie unitaire du champ*, Hermann, 1932
* *La méthode de repère mobile, la théorie des groupes continus, et les espaces généralisés*, 1935
* *Leçons sur la théorie des espaces à connexion projective*, Gauthiers-Villars, 1937
* *La théorie des groupes finis et continus et la géométrie différentielle traitées par la méthode du repère mobile*, Gauthiers-Villars, 1937
* 
* *Les systèmes différentiels extérieurs et leurs applications géométriques*, Hermann, 1945
* Oeuvres complètes, 3 parts in 6 vols., Paris 1952 to 1955, reprinted by CNRS 1984:
** Part 1: Groupes de Lie (in 2 vols.), 1952
** Part 2, Vol. 1: Algèbre, formes différentielles, systèmes différentiels, 1953
** Part 2, Vol. 2: Groupes finis, Systèmes différentiels, théories d'équivalence, 1953
** Part 3, Vol. 1: Divers, géométrie différentielle, 1955
** Part 3, Vol. 2: Géométrie différentielle, 1955


## קישורים חיצוניים

* 

## הערות שוליים

קטגוריה:עמיתים זרים בחברה המלכותית
קטגוריה:חברי האקדמיה הצרפתית למדעים
קטגוריה:בוגרי אקול נורמל סופרייר
קטגוריה:מתמטיקאים צרפתים
קטגוריה:צרפתים שנולדו ב-1869
קטגוריה:צרפתים שנפטרו ב-1951
לארס אמיל יוהנסן

**לארס אמיל יוהנסן** (בגרינלנדית: **Lars Emil Johansen**; נולד ב-24 בספטמבר 1946) הוא פוליטיקאי שכיהן כראש הממשלה השני של גרינלנד, בשנים 1991–1997. יוהנסן היה יו"ר המפלגה הפוליטית סיומוט בין השנים 1987 - 1997. לפני הקמתו של הלאנדסטינג, ייצג את גרינלנד בפרלמנט של דנמרק משנת 1973, תפקיד בו חזר לכהן מ-2001 ועד לשנת 2011.

יוהנסן נולד באישׂורסואיט, יישוב קטן ליד אומאנק שבמחוז קאסויצופ (כיום במחוז אוואנאטה), בנו של הסוחר כריסטיאן יוהנסן והמיילדת אליזבת יוהנסן; אמו הייתה חברת מועצת המדינה הנשית הראשונה בשנים 1959–1975. בשנת 1970, סיים את לימודיו כמורה, ושנה לאחר מכן הוא נבחר למועצת המדינה של גרינלנד, הרשות המקומית החזקה ביותר בגרינלנד לפני הקמתה של הלאנדסטינג (הפרלמנט של גרינלנד).

הוא מונה למפקד במסדר הדני דאנברוג (Dannebrog), ובמסדר הנורווגי המלכותי להצטיינות. כמו כן הוא קיבל שתי מדליות הצטיינות לאומיות מממשלת גרינלנד: זהובה וכסופה.

קטגוריה:פוליטיקאים גרינלנדים
קטגוריה:ראשי ממשלת גרינלנד
קטגוריה:מעוטרי נרסורנאט
קטגוריה:ילידי 1946
פירוק פולרי

במתמטיקה, **פירוק פולרי** (או **פירוק UH** או **פירוק UP**) של מטריצה היא הכללה מסוימת של הצגת מספר מרוכב בהצגה פולרית: z = r e^{i \theta}\,.

## הגדרה ומשפט הפירוק
כל מטריצה ריבועית A מרוכבת ניתן לכתוב בצורה:
: A = UP,   (או A = UH)

כאשר U היא מטריצה אוניטרית, ו-P (או H) היא מטריצה הרמיטית חיובית. 
כאשר המטריצה A הפיכה, הפירוק יחיד, ו-P חיובית לחלוטין.

קשר לשם "פירוק פולרי" ניתן לראות בעובדה ש:
: \det P = r = |\det A|
: \det U = e^{i\theta}
כאשר r ו-\theta ממשיים.

ולכן:
:\det A = \det U\,\det P = re^{i\theta}

## קשר לפירוק לערכים סינגולריים
קיים קשר הדוק בין פירוק זה לפירוק לערכים סינגולריים.
: A = \tilde{U} \Sigma V^* = \underbrace{\tilde{U} V^*}_{U}\underbrace{V \Sigma V^*}_{P} = UP

## לקריאה נוספת


* 


## קישורים חיצוניים
* 

קטגוריה:אלגברה ליניארית
קטגוריה:פירוק מטריצות
ראש ממשלת גרינלנד

**ראש ממשלת גרינלנד** (בגרינלנדית: **Naalakkersuisut siulittaasuat**) הוא המנהל את ממשלת גרינלנד, מדינה אוטונומית ששייכת לדנמרק. 

ראש הממשלה הוא בדרך כלל גם ראש המפלגה הגדולה ביותר בפרלמנט של גרינלנד. ראש הממשלה הראשון יונתן מוצפלדט קיבל את תפקידו בעקבות נתינת האוטונומיה מדנמרק לממשלה הגרינלנדית ב-1979.

ראש הממשלה הנוכחי (החל מ-23 באפריל 2021) הוא מוצי בואורופ אגדה ממפלגת אינואיט אטקטיגיט.

## ראשי הממשלה

## קישורים חיצוניים

* 

*
קטגוריה:גרינלנד: פוליטיקה
טל מעבי

**טל מעבי** (נולד ב-15 במאי 1985) הוא כדורגלן עבר ישראלי ששיחק בעמדת המגן השמאלי.

## קריירה
מעבי התחיל את הקריירה שלו במחלקת הנוער של מכבי חיפה אך מלבד שתי הופעות בגביע הטוטו לא שיחק במדי הקבוצה הבוגרת במשחקים רשמיים. בקיץ  חתם במכבי הרצליה מליגה הלאומית, ועמה העפיל לליגת העל. בסיום העונה חתם בהפועל אשקלון מהליגה הלאומית, עמה הגיע לגמר גביע המדינה בה הפסידה הקבוצה להפועל תל אביב, אך בתום העונה ירדה הקבוצה לליגה הארצית ומעבי עזב את המועדון.

בקיץ 2007 חתם מעבי במכבי נתניה מליגת העל. את הופעת הבכורה שלו בליגת העל ערך ב-29 בספטמבר 2007, במשחק מול מועדון ספורט אשדוד. ב-1 בדצמבר 2007 הבקיע את שער הבכורה שלו בקריירה, בניצחון 1–2 על בני יהודה תל אביב. בתום העונה המועדון סיים במקום השני והשיג את הכרטיס למוקדמות גביע אופ"א. ב-13 במאי 2009 החמיץ את הפנדל האחרון בחצי גמר גביע המדינה נגד מכבי חיפה, ונתניה הודחה בשלב הזה. בעונת  הפך מעבי לשחקן הרכב פותח בנתניה, ובתום העונה עזב את המועדון אחרי ארבע שנים.

ב-22 במאי 2011 חתם מעבי במכבי פתח תקווה, עמה ירד בתום העונה לליגה הלאומית. לקראת עונת  חתם בהפועל רמת גן, העולה החדשה לליגת העל, עמה זכה בגביע המדינה, אך בתום העונה ירד עם הקבוצה לליגה הלאומית. לקראת עונת  חתם במכבי יפו מליגה א' ועזר לקבוצה להישאר בליגה. ב-25 ביוני 2015 חתם במכבי שעריים, אך שוחרר מהמועדון לפני תחילת העונה וחתם בבית"ר כפר סבא.

## תארים
; הפועל רמת גן
*גביע המדינה: 

## חיים אישיים
לאחר פרישתו מהקריירה החל מעבי לעבוד כסוכן ביטוח.

## קישורים חיצוניים

## הערות שוליים

קטגוריה:מגני כדורגל ישראלים
קטגוריה:כדורגלני מכבי חיפה
קטגוריה:כדורגלני מכבי הרצליה
קטגוריה:כדורגלני הפועל אשקלון
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלני מכבי יפו
קטגוריה:כדורגלני בית"ר כפר סבא
קטגוריה:חיפה: כדורגלנים
קטגוריה:ישראלים שנולדו ב-1985
יונתן מוצפלדט

**יונתן יאקוב ירגן אוטו מוצפלדט** (**Jonathan Jakob Jørgen Otto Motzfeldt**; 25 בספטמבר 1938 - 28 באוקטובר 2010) היה כומר ופוליטיקאי גרינלנדי, נחשב לאחת מהדמויות המובילות בהקמת שלטון הבית של גרינלנד. ראש ממשלת גרינלנד הראשון והשלישי.

## ראשית חייו
יונתן "יונוק" מוצפלדט נולד בשנת 1938 ביישוב קאסימיוט בדרום גרינלנד, כבן לצייד סרן מוצפלדט (1902 - 1984) ואשתו קירסטן קלמנסן (1904 - 1979)
הוא למד תאולוגיה באוניברסיטת קופנהגן עד 1966, לאחר מכן עבד ככומר בקאקורטוק, גרינלנד עד 1979.

## קריירה פוליטית
כבר באמצע שנות ה-50 של המאה ה-20, התחיל מוצפלדט את הקרב שלו לאוטונומיה של גרינלנד עם קבוצה של פעילים אינואיטים צעירים. בשנות ה-70 של המאה ה-20 המוקדמות מוצפלדט הפך מעורב בתנועת העצמאות הסוציאל-דמוקרטית סיומוט. לאחר שהעמיד את עצמו בחוד החנית של תהליך האמנציפציה הפוליטי שאוכלוסיית גרינלנד החלה ברצינות בשנות ה-70 המוקדמות, מוצפלדט הפך לשם נרדף לשלטון האוטונומי הגרינלנדי. באותו אופן שבו הוא צעד קדימה על כתפיהם של החלוצים האמיתיים של תנועת העצמאות, הוא השיג כוח כמעט מוחלט באמצעות סדרה של תהליכי טיהור פוליטי מרהיבים ולעיתים קרובות אכזריים. בטיהורים אלה חברים ותיקים כמו לארס אמיל יוהנסן, משה אולסן, לארס קמניץ ואמיל אבלסון נדחקו לשוליים הפוליטיים.

בשנת 1977 הוא נבחר ליו"ר מפלגת סיומוט בפעם הראשונה. בנוסף, הוא כיהן כיו"ר הפרלמנט של גרינלנד בשנים 1979 - 1988, 1997 ו-2003 - 2008.

ב-1 במאי 1979, הפך מוצפלדט לראש הממשלה הראשון של גרינלנד. הוא הוביל את הממשלה יותר מ-11 שנים עד 18 במרץ 1991, כאשר הוא נאלץ להתפטר ולעזוב את הפוליטיקה בגלל בעיית שתייה. עם זאת, הוא זכה במספר תפקידי מפתח בכלכלה של גרינלנד. מוצפלדט זכה בתפקיד ראש הממשלה שוב בשנת 1997. הוא החזיק בתפקיד עד 2002, כאשר הוא נאלץ להכריז על בחירות חדשות בגלל ביקורת רצינית מהפרלמנט (לאנדסטינג) על ניהול הכלכלה של גרינלנד. הנס אנוקסן נבחר להיות ראש ממשלת גרינלנד ב-14 בדצמבר 2002. יוסף מוצפלדט, מנהיג אינואיט אטקטיגיט, הפך לסגן ראש הממשלה בממשלה החדשה.

מוצפלדט היה אז שוב יו"ר הפרלמנט של גרינלנד. בתפקיד זה הוא סימן עצמו בעיקר כדמות נסיגה פוליטית שלא הצליחה לתרום באופן חיובי להתפתחות הפוליטית המתמשכת של גרינלנד.

מוצפלדט התפטר מתפקיד יו"ר הפרלמנט של גרינלנד ב-18 בינואר 2008 על רקע טענות שהוא מישש עובדת ציבור שדיווחה עליו למשטרה. מוצפלדט הכחיש. התיק בוטל, ללא כתבי אישום. חברת המפלגה רות היילמן החליפה אותו כיו"ר הפרלמנט.

באביב 2009 נפגע מוצפלדט משערורייה גדולה של שימוש לרעה בכספי ציבור למטרות פרטיות. עיתון AG תיעד שעד 2008 הוא היה משלם את שכרו הממשלתי לארוחות פרטיות. כמו כן, הקופה הציבורית שילמה כאשר הוא קנה כמויות גדולות של אלכוהול. הוא לא נבחר מחדש בבחירות לפרלמנט ב-2 ביוני 2009.

## מותו
מוצפלדט מת ב-28 באוקטובר 2010, בגיל 72, מדימום מוחי. בעת מותו מוצפלדט היה הנשיא של המועצה הנורדית המערבית.

## חיים אישיים
בשנת 1992,התחתן יונתן מוצפלדט עם כריסטיאנה גודרון גודמנדסדוטיר (נולדה ב-1951) מאיסלנד. לא היו להם ילדים. עם זאת, מזוגיות קודמת עם מארגיט קוק פטרסן, נולדו לו שני ילדים: קארן מוצפלדט (נולדה ב-1966) וקלאוס מוצפלדט (נולד ב-1969). שחקן הכדוריד הגרינלנדי האנס פיטר מוצפלדט-קייד , הוא אחיינו של מוצפלדט.

## קישורים חיצוניים

## הערות שוליים

קטגוריה:פוליטיקאים גרינלנדים
קטגוריה:ראשי ממשלת גרינלנד
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אינואיטים גרינלנדים
קטגוריה:מעוטרי נרסורנאט
קטגוריה:ילידי 1938
קטגוריה:נפטרים ב-2010
מדד תל אביב טכנולוגיה

**מדד תל אביב טכנולוגיה** הוא מדד המייצג את השינוי המצרפי של מחיריהן של מניות חברות ציבוריות הנסחרות בבורסה לניירות ערך בתל אביב הנכללות בענף הטכנולוגיה (ראו להלן), ועומדות בתנאי הסף של המדד.

ענף הטכנולוגיה כולל את החברות העוסקות בשירותי מידע, בתחומי התוכנה והאינטרנט, בפיתוח וייצור בתחומי האלקטרוניקה והאופטיקה, בפיתוח ייצור ושיווק של מערכות וציוד תקשורת, וכן חברות העוסקות בתחום טכנולוגי ועיקר פעילותן בשוק הביטחוני או הצבאי.

ערך המדד מחושב ומפורסם על ידי הבורסה בזמן המסחר מדי 15 שניות, ומשקלן היחסי של המניות במדד מתעדכן מדי יום על פי שווי השוק שלהן, אך לא יותר ממשקל של 5% למנייה בודדת. הרכב המדד מתעדכן פעמיים בשנה ביום חמישי הראשון בחודשים פברואר ואוגוסט.

המדד הושק על ידי הבורסה לניירות ערך בתל אביב ב-3 באפריל 2011. מדד הבסיס בעת ההשקה היה שווה למדד סוף יום של מדד תל-טק ביום 31 במרץ 2011.

מדד תל אביב טכנולוגיה, יחד עם מדד ביומד, מהווים את מדד תל אביב בלוטק.

## קישורים חיצוניים
*מדד ת"א טכנולוגיה, באתר הבורסה לניירות ערך בתל אביב

## הערות שוליים

טכנולוגיה
*
מועצה אזורית (מקסיקו)

[ממוזער|משכן המועצה האזורית של העיר [וראקרוס.]]
**המועצות האזוריות** (בספרדית: **Municipios**, "מוניסיפיוס") הן היחידה השלטונית השנייה במקסיקו, אחרי המדינות. במקסיקו נמצאות למעלה מ-2,400 מועצות אזוריות.

בחלק מן המקרים המועצות האזוריות חופפות כמעט לחלוטין לבירותיהן ואז הן משמשות כעירייה שלהן, ואילו במקרים אחרים המועצות משתרעות על שטחים נרחבים בהרבה ואז הן מתפקדות כמחוזות משנה בתוך המדינות. המועצה האזורית הגדולה ביותר מבחינת שטח היא אנסנדה במדינת באחה קליפורניה, המשתרעת על שטח של למעלה מ-50 אלף קילומטרים רבועים.

## מספר מועצות אזוריות לפי מדינה

## קישורים חיצוניים

## הערות שוליים

קטגוריה:מקסיקו: חלוקה מנהלית
*
יאנה קודריאבצבה

**יאנה אלכסיינבה קודריאבצבה** (ברוסית: **Яна Алексеевна Кудрявцева**; נולדה ב-30 בספטמבר 1997) היא מתעמלת אומנותית רוסייה. היא אלופת עולם בעלת 16 מדליות, מהן 13 זהב ו-3 כסף, אלופת אירופה בעלת 13 מדליות זהב וסגנית אלופה אולימפית (ריו דה ז'ניירו 2016).

קודריאבצבה מחזיקה בשיא כמתעמלת הצעירה ביותר שניצחה באליפות העולם בקרב-רב בגיל 15. שברה שיא נוסף באליפות העולם 2014 כמתעמלת הצעירה ביותר שניצחה בתחרות הקרב-רב בגיל 16, בניקוד 75.266 נקודות, שמהווה שיא בפני עצמו. באליפות אירופה 2015 שברה את השיא של עצמה בתוצאה של 76.100 נקודות בקרב-רב (הציון הגבוה ביותר אי פעם במערכת השיפוט מהשנים 2013–2016).

היא מתאמנת בהדרכתה של אירנה וינר.

## ביוגרפיה
ממוזער
אביה של קודריאבצבה, אלכסיי קודריאצב הוא שחיין אולימפי בעל מדליית זהב אולימפית במשחה שליחים 4x200 מטר חופשי (ברצלונה 1992). אמה, ויקטוריה חריטונובה.

### ילדותה

אביה של קודריאבצבה שלח אותה לעסוק בהתעמלות כשהייתה בת ארבע כדי לשפר את הגמישות, היציבה וצורת הגוף.
הופעת הבכורה הבינלאומית שלה הייתה כשהשתתפה בתחרות לנוער בפינלנד ב-2007. היא זכתה בתחרויות זוטרות (לנוער) ברוסיה, כולל אליפויות זוטרות לאומיות בשנת 2009 דמיטרי, 2011 סמארה וב-2012 בקאזאן.

בשנת 2011, קודריאבצבה זכתה בתחרות הנוער העולמית (גביע העולם) וגם בשנים 2011–2012.
באליפות אירופה לנוער זכתה במדליית הזהב בכדור, ובנוסף עזרה לקבוצת הג'וניור הרוסית לזכות במדליית זהב קבוצתית.

### קריירה

### חיים אישיים
ב-2018 התחתנה עם שחקן הוקי. בסוף אותה השנה נולדה בתם המשותפת.

## קישורים חיצוניים

* 

קטגוריה:מתעמלות אומנותיות רוסיות
קטגוריה:זוכות מדליית כסף אולימפית מרוסיה
קטגוריה:זוכות מדליית כסף אולימפית: התעמלות אמנותית
קטגוריה:רוסיות שנולדו ב-1997
קטגוריה:רוסים שנולדו ב-1997
מצעד ההצדעה לישראל

[ממוזער|220px|[דגל ישראל|דגלי ישראל מתנוססים ביום המצעד]]
**מצעד ההצדעה לישראל** (מכונה לעיתים בעיתונות בישראל: **הצעדה למען ישראל** או **המצעד למען ישראל** או **מצעד ישראל**, בשפת המקור באנגלית: **Celebrate Israel Parade** ובמקור נקרא: **Salute to Israel Parade**) הוא מצעד שנתי לתמיכה בישראל המתקיים בשדרה החמישית בניו יורק.
## היסטוריה
בשנת 1964 פעלו יחד האדונים חיים זוהר, צ'ארלס ביק, טד קומט, אלווין שיף ודן רונן בכדי לתכנן מפגן סולידריות יהודית-אמריקנית למען ישראל. הם תיאמו עם בית הספר האורתודוקסי-מודרני Manhattan Day School לצעוד מבית הספר שלהם לתיאטרון בברודוויי. מצעד זה נודע אז בשמו כמצעד הנוער המצדיע לישראל (Youth Salute to Israel Parade).

בשנת 1965 ביקר דוד בן-גוריון בניו-יורק. במהלך ביקורו, עמדו אלפי אנשים והריעו לבן-גוריון בשדרה החמישית, באירוע מאולתר. המסלול בו צעד, הפך למסלול מצעד ההצדעה לישראל בשנים שלאחר מכן. בשנת 2011 שונה שם המצעד ל־Celebrate Israel Parade באירוע השקה באולם הנשפים אדיסון שבמרכז מנהטן. מסלול המצעד הוא מרחוב 57 לרחוב 74.

על פי מארגני המצעד, זה הכינוס הגדול ביותר בעולם בתמיכה בעצמאות ישראל. בשנת 2011, שונה שמו של המצעד באנגלית מ-**Salute to Israel Parade** ל-**Celebrate Israel Parade** באירוע ההשקה באולם הנשפים אדיסון במרכז מנהטן. המצעד נע צפונה בשדרה החמישית מרחוב 57 לרחוב 74.

נציגויות של צועדים מגיעים מאזור המטרופולין של ניו יורק, כמו גם מחלקים אחרים ארצות הברית: בתי ספר יהודים, בתי כנסת, קבוצות נוער, נציגי ארגון הלל וארגונים אחרים, כולל מועדון רוכבי האופנועים היהודי "חי". חגיגות יום המצעד כוללות קונצרט בסנטרל פארק שבו גם מוצע אוכל כשר על ידי מוכרנים מקומיים. בניין האמפייר סטייט מדליק במיוחד לאירוע את אורות המגדל שלו בכחול-לבן.

בין הצועדים ניתן למצוא גם פוליטיקאים בולטים. לדוגמה, בשנת 2006 היו בין הצועדים ראש עיריית ניו יורק דאז מייקל בלומברג, הסנאטור של מדינת ניו יורק צ'אק שומר והילרי קלינטון, כמו גם מי שהיה אז מושל מדינת ניו יורק לעתיד, אליוט ספיצר.[ממוזער|תומכי משפחות החטופים, לבושי חולצות [מטה המשפחות להחזרת החטופים והנעדרים|Bring Them Home Now במצעד 2024]]תאריכי המצעד משתנים. לדוגמה, ב-2011 נערך המצעד ב-5 ביוני, ואילו המצעד ב-2025 נערך ב-18 במאי.

במאי 2015, חמישה חברי הכנסת (אברהם נגוסה, יואב בן צור, רויטל סויד, קסניה סבטלובה ואופיר אקוניס) צעדו בצעדה ה-51 של ניו יורק יחד עם נציגים של ארגונים פרו-ישראלים מכל רחבי ארצות הברית. אקוניס הוביל את המצעד עם ראש עיריית ניו יורק ביל דה בלאזיו. כ-30,000 צועדים לקחו חלק במצעד.

בעקבות טבח שבעה באוקטובר הובל המצעד של 2024 על ידי קבוצה של 70 בני משפחה של חטופים ויותר מ-3500 מתומכיהם תחת הסיסמה Bring them home now, יחד עם הסנאטור צ׳אק שומר מנהיג הרוב בסנאט, מושלת מדינת ניו יורק קת׳י הוקול, ראש העיר אריק אדמס ומעל ל-50 אלף צועדים בתמיכה בישראל. צעדה עם מספר משתתפים דומה ובהשתתפות שישה שורדי שבי, עם תמונות 58 החטופים שנשארו מאחור בקריאה לשחרורם.

האבטחה ב-2025 תוקצבה בסכום שיא וכללה יחידות חירום, כלבי גישוש, מסוקים, רחפנים, צוותי סיכול טרור ואלפי שוטרים, ולראשונה עברו כל המשתתפים בידוק ביטחוני.

## קישורים חיצוניים

*מצעד ההצדעה לישראל (מאמר שסוקר את ההיסטוריה של המצעד), מריסה גרוס, המרכז הירושלמי לענייני ציבור ומדינה, 1 ביוני 2008 

## הערות שוליים

קטגוריה:יחסי ארצות הברית – ישראל
קטגוריה:ניו יורק
הצדעה לישראל
קטגוריה:יהדות ארצות הברית
קטגוריה:השדרה החמישית
הנס אנוקסן

**הנס אנוקסן** (בלועזית: **Hans Enoksen**; 7 באוגוסט 1956 – 17 בספטמבר 2025) היה פוליטיקאי גרינלנדי. שימש כראש ממשלת גרינלנד השלישי בשנים 2002–2009.

## ביוגרפיה
אנוקסן הוא יליד איטישׂק, גרינלנד וחבר הפרלמנט של גרינלנד החל מ-1995. הוא היה שר הדיג, הציד וההתנחלויות ויו"ר מפלגת סיומוט החל משנת 2001. הוא נבחר לתפקיד ראש ממשלת גרינלנד ב-14 בדצמבר 2002 לאחר שמפלגתו זכתה ב-28 אחוזים מהקולות, מה שהספיק לה לנצח.

הוא הפסיד בבחירות של שנת 2009 ופרש מתפקידו כיושב ראש מפלגת סיומוט. בשנת 2014 הקים את מפלגת נאלראק.

אנוקסן היה דובר גרינלנדית בלבד.

## קישורים חיצוניים

## הערות שוליים

קטגוריה:ראשי ממשלת גרינלנד
קטגוריה:פוליטיקאים גרינלנדים
קטגוריה:אינואיטים גרינלנדים
קטגוריה:מעוטרי נרסורנאט
קטגוריה:ילידי 1956
קטגוריה:נפטרים ב-2025
אירוויזיון הילדים 2011

**אירוויזיון הילדים 2011** היא תחרות אירוויזיון הילדים התשיעית. היא נערכה בירוואן, עיר הבירה של ארמניה ב-3 בדצמבר 2011. בתחרות השתתפו 13 מדינות. המדינה הזוכה היא גאורגיה, עם השיר "Candy Music" ("מוזיקת הממתקים") בביצוע להקת הבנות Candy. זו הייתה הפעם השנייה שגאורגיה ניצחה באירוויזיון הילדים. למקום השני הגיעה הולנד בהפרש נקודות מזערי של 5 נקודות.

## פורמט
### שינוי חוקים
בשנה זו הוחלט שההצבעה תחל לאחר השיר הראשון ולא כמו בשנים הקודמות בזמן ביצוע השירים.
בנוסף הוחלט שזמרים שהתחרו בשנה הקודמות יכולים לחזור להשתתף עקב בקשה של המשלחת הרוסית ששלחה בשנה זו ובשנה שאחריה אומנים שהשתתפו בעבר בתחרות.

#### אומנים חוזרים
 

### הלוגו
הלוגו נוצר על ידי צוותים של רשות השידור הארמנית, איגוד השידור האירופי והסטודיו של אנטון ברנוב הבלארוסי. הוא הוצג לראשונה ב-15 ביולי 2011. הלוגו מעוצב כמו הר, עם רמיזה להר אררט, שהוא על פי האמונה ההר עליו עגנה תיבת נח לאחר המבול. הארמנים רואים בהר אררט סמל לאומי שלהם. לפי סיסטה באקר, שהיה מפקח התחרות, הלוגו והסלוגן מייצגים את השאיפה של המתמודדים להגיע אל הפסגה.

## טבלת המשתתפים
במופע זה השתתפו 13 מדינות:

## מוסרי הניקוד
* רוסיה - ולנטין סדיקי (שחקן ומגיש הנקודות ב-2012)
* לטביה - שרלוטה לנמרה (נציגת לטביה באירוויזיון הילדים 2010)
* מולדובה - סטפן רוסקובן (נציג מולדובה באירוויזיון הילדים 2010)
* ארמניה - רזמיק אגאג'יאן (מגיש הנקודות ב-2009, השתתף בקדם הארמני בשנים 2009-2011)
* בולגריה - סמואיל סרנדב סנצ'ו
* ליטא - דימניקס זביויליס (הנחה את הקדם הליטאי בשנה זו)
* אוקראינה - אמנדה קוינג (זמרת שהשתתפה בקדם האוקראיני)
* מקדוניה - אניה ואטרווה (נציגת מקדוניה באירוויזיון הילדים 2010)
* הולנד - אנה לינגווי (אחת מנציגות הולנד באירוויזיון הילדים 2009)
* בלארוס - אנה קובליובה (מנחת הקדם הבלארוסי ב-2010)
* שוודיה - אינה ג'אן ון הרף (מנחה ב-SVT 1)
* גאורגיה - אלנה מקשוילי (אחת מנציגות גאורגיה באירוויזיון הילדים 2009)
* בלגיה - ג'יל ואן ורן & לורן רויק (נציגות בלגיה באירוויזיון הילדים 2010)

## קישורים חיצוניים

* 

2011
קטגוריה:2011 במוזיקה
קטגוריה:ירוואן
קטגוריה:ארמניה: תרבות
קטגוריה:2011 באירופה
אלקה האמונד

**אלקה האמונד** (**Aleqa Hammond**, נולדה ב-23 בספטמבר 1965) היא פוליטיקאית גרינלנדית וחברת הפולקטינג הדני (הפרלמנט). הייתה האישה הראשונה לכהן כראש ממשלת גרינלנד, לאחר שמפלגתה, סיומוט, ניצחה בבחירות הכלליות בגרינלנד 2013. כמו כן היא כיהנה גם כחברה בפולקטינג, בו שימשה כיו"ר ועדת גרינלנד.

בשנת 2014 היא התפטרה מתפקידה כראש הממשלה ומהנהגת המפלגה, בעקבות ניצול לרעה של כספי ציבור. האמונד, שהנהיגה את ממשלת המדינה האוטונומית, השתמשה על פי הדיווחים ביותר מ-100,000 קרונות של כספי ציבור לשהייה במלונות וכרטיסי טיסה וכן לדברים נוספים לבני משפחתה. היא הודתה כי השתמשה בכספים עבור דברים כאלה, אך אמרה כי מדובר בשגיאות חשבונאיות ולא בשימוש לרעה במכוון. לקח לה יותר משנה להחזיר את הכספים, והיא עדיין לא חשפה מדוע ההחזר התפרש על פני כל כך הרבה זמן.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פוליטיקאיות גרינלנדיות
קטגוריה:ראשי ממשלת גרינלנד
קטגוריה:אינואיטים גרינלנדים
קטגוריה:נשים בראשות ממשלה
קטגוריה:דניות שנולדו ב-1965
קטגוריה:דנים שנולדו ב-1965
מדד תל אביב טק-עילית

**מדד תל אביב טק-עילית** הוא מדד המייצג את השינוי המצרפי של מחיריהן של המניות הכלולות במדד מדד תל אביב בלוטק ששווי השוק שלהן הוא לפחות 75 מיליון ש"ח.

משקלן היחסי של המניות במדד מתעדכן מדי יום על פי שווי השוק שלהן בטרם פתיחת יום המסחר. ערך המדד מחושב ומפורסם על ידי הבורסה בזמן המסחר מדי 15 שניות. הרכב המדד מתעדכן פעמיים בשנה: ב-15 ביוני וב-15 בדצמבר.

## היסטוריה
בראשית ספטמבר 2012 מינה יו"ר רשות ניירות ערך שמואל האוזר ועדה לקידום השקעות בחברות ציבוריות הפועלות בתחום המחקר והפיתוח (מו"פ), במטרה לתמוך בחברות הפועלות בתחום זה ולסייע להן בגיוס הון.

הוועדה הגישה דו"ח ביניים ב-4 ביוני 2013, ואת המלצותיה הסופיות ב-21 בינואר 2014. אחת מהמלצות הוועדה הייתה כי הבורסה תיצור מדד חדש בשם "טק עילית" שיכלול את מניותיהן של חברות ההיי-טק הנסחרות בבורסה בעלות שווי של 400 מיליון ש"ח, וכן יתאפשר לחברות היי-טק שטרם נסחרות בבורסה והוגדרו כ"חברות מטרה" להיכלל במדד בתנאי ששווי השוק שלהן אינו פחות מ-200 מיליון ש"ח לאחר ההנפקה.

בעקבות המלצות הוועדה, הושק מדד תל אביב טק-עילית ב-11 במאי 2014. מדד הבסיס במועד ההשקה היה זהה למדד הבסיס של מדד ת"א בלוטק-50 (שכחודש לאחר מכן שונה שמו למדד תל אביב בלוטק) באותו מועד.

## הרכב המדד

## קישורים חיצוניים
*מדד תל אביב טק-עילית באתר הבורסה לניירות ערך בתל אביב

## הערות שוליים

טק-עילית
*
נואבה חרוסלן

**נואבה חרוסלן** (בספרדית: **Nueva Jerusalén**, מילולית: "ירושלים החדשה"), הידועה גם בשם **לה ארמיטה** (בספרדית: **La Ermita**), היא עיירה במועצה האזורית טוריקטו במדינת מיצ'ואקאן במקסיקו. בעיירה מתגוררים 2,533 תושבים (נכון ל-2010).

## היסטוריה
העיירה הוקמה ב-1973 כקהילה דתית נוצרית מסוגרת בעקבות אישה זקנה מהעיירה הקרובה פורואראן שטענה שהיא קיבלה התגלות ממרים, אם ישו, לפיה יש להקים את העיירה שתהיה תחת הגנת האל. העיירה היא מעין מובלעת תאוקרטית בתוך מקסיקו. הקהילה המקומית שמרנית מאוד ובין האיסורים המוטלים על תושבי העיירה ניתן למנות את ההימנעות משימוש בטכנולוגיה והאיסור לקיים יחסי מין לסיבות אחרות מהבאת ילדים לעולם.

ב-2008 נפטר המנהיג הדתי של העיירה פאפה נבור (Papá Nabor) והחליף אותו מנהיג קיצוני יותר שאימץ לעצמו את השם של הקדוש הנוצרי מרטין מטור. מרטין מטור ומאמיניו הובילו שורה של ויכוחים מול ניסיונות הממשל להתערב בנעשה בנואבה חרוסלן, בעיקר בתחום החינוך. הדבר הגיע לשיא כאשר ב-5 ביולי 2012 המאמינים שרפו את בתי הספר בעיירה בשל כך שהם חויבו ללמד גם חינוך לא-דתי. למרות הפגנות נוספות של תושבי העיירה הממשל לא ויתר והקים כיתות זמניות בקרבת העיירה ובסופו של דבר שנת הלימודים הבאה התקיימה כסדרה.

## ראו גם
* 

## הערות שוליים

קטגוריה:מקסיקו: יישובים
קטגוריה:יישובים שהוקמו ב-1973
ניוקום

**ניוּקוֹם** (נכתב בעברית גם **ניוקומב**; באנגלית: **Newcomb**, **Newcombe**) הוא שם משפחה בריטי ממקור בריטוני.

קטגוריה:שמות משפחה